என் தோட்டத்தில் நீ

என் தோட்டத்தில் நீ வேதா மஹாலஷ்மி நின்றதும் நடந்ததும் ! இருந்ததும் கிடந்ததுமாய் ! என் தோட்டத்தில் எல்லாமே நீதான்... ! பச்சை இலையின் இடுக்கெல்லாம் ! பாசி படர்ந்த கொடிக்காம்பு - உன் ! இச்சை திறக்கும் இடுக்கெல்லாம் ! உஷ்ணம் கலக்கும் நரம்பைப்போல்.... ! மிச்சம் வைத்த பூவையெல்லாம் ! உச்சியில் உதிர்க்கும் பூங்கொன்றை, ! இடம்பார்த்து, விதம் பார்த்து.. ! குணம் பார்த்து, மனம் பார்த்து - நீ ! சிரித்து வைக்கும் சிரிப்பைப் போல்..... ! மழை முடிந்த மரக்கிளை.. ! வியர்வை பூக்க விறுவிறுக்க, ! என்னைப் பார்த்து, ! ஒரு பக்கமாய் காலை ! ஊன்றி நிற்கும் உன்னைப் போல்.... ! என் தோட்டத்தில் ! இப்படி எல்லாமே நீதான்... ! நின்ற இடம் இன்னும் ! நிச்சயமாய் அதே வாசம்... ! நடந்த இடம் கொஞ்சம் ! வேதனையை வழித்தெடுக்கும்... ! இருந்த இடம் கண்ணில் ! பத்திரமாய் ஒளி வீசும்... ! கிடந்த இடம் , ! உயிரில் பாதி துளைத்தெடுக்கும்! ! நின்றதும் நடந்ததும் ! இருந்ததும் கிடந்ததுமாய் ! இங்கு எல்லாமே நீயேதான்... ! மனதில் நின்றதும் மாலை நடந்ததும் ! அருகில் இருந்ததும் உயிராய் கிடந்ததும்... ! துளைத்ததும் முளைத்ததும் ! பூத்ததும் பூக்க வைத்ததுமாய்... ! என் உலகில் ! இன்று எல்லாமே நீயே தான்! !